Certhioidea

se taksonomi og inndeling

Certhioidea (smetter og krypere) er en overfamilie i infraordenen Passerida, som er spurvefugler (Passeriformes). Gruppen inkluderer fem familier med tilnærmet kosmopolitisk utbredelse, med unntak av i polområdene og Oseania. Utbredelsen er dessuten sparsom i Afrika. Artene trives i en rekke habitater, inkludert i berglendt terreng, klipper, tropisk regnskog og annen skog, inkludert underskog og krattskog med mer. De fleste er svært dyktige klatrere, men mens noen klatrer i trær er andre spesialiserte i klatring på berggrunn.

Certhioidea er trolig søstergruppen til Muscicapoidea, men dette spørsmålet regnes ikke som fullt ut avklart enda.

Taksonomi 
Slektstreet følger Oliveros et al. (2019).

Inndeling 
Inndelingen følger Oliveros et al. (2019). Norske navn på artene følger Norsk navnekomité for fugl og er i henhold til Syvertsen et al. (2008, 2017). Utbredelsen følger Birds of the World i henhold til Winkler, Billerman & Lovette (2020).

 Passeriformes, spurvefugler
 Passeri, sangfugler
 Passerida
 Certhioidea, 144 arter
 Tichodromidae, murkryperfamilien, 1 art, utbredt i Eurasia
 Sittidae, spettmeisfamilien, 27 arter, utbredt i Nord-Amerika, Eurasia og Marokko
 Certhiidae, trekryperfamilien, 11 arter, utbredt i Nord-Amerika, Eurasia, Afrika
 Polioptilidae, myggsmettfamilien, 20 arter, utbredt i Amerika
 Troglodytidae, gjerdesmettfamilien, 85 arter, utbredt i Amerika, Eurasia, Nord-Afrika

Referanser

Eksterne lenker